b"\n_START_ARTICLE_\nJes\xc3\xbas Mar\xc3\xada D\xc3\xadez del Corral\n_START_SECTION_\nResultats destacats en competici\xc3\xb3\n_START_PARAGRAPH_\nEl 1969 fou 2n al Torneig Amsterdam Masters de 1969, i 6\xc3\xa8 a Palma. El 1973 fou 3r al torneig de Montilla.\n_START_SECTION_\nCampionat d'Espanya d'escacs\n_START_PARAGRAPH_\nD\xc3\xadez del Corral va guanyar dos cops el Campionat d'Espanya d'escacs, els anys 1955, a Alcoi superant el catal\xc3\xa0 Jaume Llad\xc3\xb3 i el 1965 a Sevilla superant Francisco Garc\xc3\xada Or\xc3\xbas. Va ser subcampi\xc3\xb3 el 1971, a Gij\xc3\xb3n, superat per Juan Manuel Bell\xc3\xb3n.\n_START_SECTION_\nParticipaci\xc3\xb3 en Olimp\xc3\xadades: 1960-1982\n_START_PARAGRAPH_\nD\xc3\xadez del Corral va jugar en 7 Olimp\xc3\xadades d'escacs representant Espanya, entre 1960 i 1982. En total, hi va jugar 97 partides, fent 56.5 punts, un 58,2%.\n_START_SECTION_\nCopa Clare Benedict\n_START_PARAGRAPH_\nVa participar tamb\xc3\xa9 en 9 edicions de la Copa Clare Benedict (torneig europeu per equips) representant Espanya, entre 1960 i 1972. En total, hi va jugar 40 partides, fent 23.5 punts, un 58,8%.\n_START_SECTION_\nCampionat d'Europa per equips\n_START_PARAGRAPH_\nVa participar en una \xc3\xbanica edici\xc3\xb3 del Campionat d'Europa per equips, a Kapfenberg 1970, on feu 2 punts de 6 partides, jugant de 2n tauler, per sota del GM Arturo Pomar.\n_START_SECTION_\nPartida destacada\n_START_PARAGRAPH_\nJes\xc3\xbas D\xc3\xadez del Corral (ESP) - Lajos Portisch (HON)_NEWLINE_Defensa francesa, variant Winawer._NEWLINE_Olimp\xc3\xadada de Buenos Aires 1978_NEWLINE_1.e4 e6 2.d4 d5 3.Cc3 Ab4 4.e5 c5 5.a3 Axc3+ 6.bxc3 Dc7 7.Dg4 f5 8.Dg3 cxd4 9.cxd4 Ce7 10.Ad2 0-0 11.Ad3 b6 12.Ce2 Aa6 13.Ab4 Axd3 14.cxd3 Cbc6 15.Ad6 Dd7 16.0-0 Tfc8 17.h4 Cg6 18.h5 Ch8 19.h6 g6 20.Cf4 Cxd4 21.Ta2 Db7 22.a4 Tc6 23.De3! Cc2 24.Txc2!! Txc2 25.Cxe6 Cf7 26.Cd4 Ta2 27.Cxf5! Cxd6 28.exd6 gxf5 29.Dg5+ Rf8 30.Te1 Df7 31.Te7 (1-0)"